**Ministru kabineta rīkojuma „****Par finansējuma piešķiršanu Korupcijas novēršanas un apkarošanas biroja ēku Aristida Briāna ielā 13, Rīgā, būvniecības projekta izdevumu segšanai” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. |  Pamatojums | Ministru kabineta rīkojuma projekts „Par finansējuma piešķiršanu Korupcijas novēršanas un apkarošanas biroja ēku Aristida Briāna ielā 13, Rīgā, būvniecības projekta izdevumu segšanai” (turpmāk – Ministru kabineta rīkojuma projekts) sagatavots saskaņā ar Ministru kabineta 2012.gada 26.jūnija sēdes protokollēmuma (prot. Nr.36 32.§) „Par Ministru kabineta 2011.gada 9.augusta sēdes protokollēmuma (prot. Nr.47 23.§) „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” 6.2.apakšpunktā dotā uzdevuma izpildi” (turpmāk – Ministru kabineta protokollēmums Nr.36) 3.punktā doto uzdevumu. |
|  2. |  Pašreizējā situācija un problēmas | Saskaņā ar Ministru kabineta protokollēmuma Nr.36 1.punktu konceptuāli tika atbalstīta Korupcijas novēršanas un apkarošanas biroja izvietošana valsts nekustamajā īpašumā Aristida Briāna ielā 13, Rīgā (nekustamā īpašuma kadastra Nr.0100 024 0098).Vienlaicīgi, lai nodrošinātu Korupcijas novēršanas un apkarošanas biroja izvietošanu minētajā valsts nekustamajā īpašumā, veicot ēku rekonstrukcijas un pielāgošanas darbus atbilstoši Korupcijas novēršanas un apkarošanas biroja darbības prasībām, Ministru kabinets ar Ministru kabineta protokollēmuma Nr.36 2.punktā doto uzdevumu noteica Finanšu ministrijai (valsts akciju sabiedrībai „Valsts nekustamie īpašumi” (turpmāk – Sabiedrībai)) līdz 2012.gada 3.jūlijam, izvērtējot optimālāko būvniecības darbu finansēšanas modeli, iesniegt Korupcijas novēršanas un apkarošanas birojam informāciju par minētā objekta provizorisko nomas maksas apmēru un plānotajiem rekonstrukcijas pabeigšanas un nomas līgumsaistību sākuma termiņiem.Izpildot minēto uzdevumu, Finanšu ministrija ar 2012.gada 6.jūlija vēstuli Nr.12-38/4440 „Par informācijas iesniegšanu” iesniedza Korupcijas novēršanas un apkarošanas birojam informāciju par būvniecības projekta „Korupcijas novēršanas un apkarošanas biroja ēku rekonstrukcija Aristida Briāna ielā 13, Rīgā” ietvaros aprēķinātiem ēku rekonstrukcijas provizoriskajiem kapitālieguldījumiem (sadalījumā pa gadiem), nomas maksas apmēriem (to variantiem), plānotiem būvniecības darbu pabeigšanas un nomas līgumsaistību sākuma termiņiem, kā arī informāciju par projekta īstenošanas provizorisko ietekmi uz valsts budžetu (detalizēti aprēķini anotācijas pielikumā). Finanšu ministrija izvērtēja šādus trīs būvniecības projekta finansēšanas modeļus (skat. ilgtermiņa naudas plūsmas un tās ietekmes uz valsts budžetu atspoguļojumu 1. un 2.grafikā):1. variants, ja būvniecības darbu kapitālieguldījumi tiek finansēti no Sabiedrības piesaistītajiem finanšu resursiem un pēc objekta nodošanas ekspluatācijā tiek segti no valsts budžeta (no dotācijas vispārējiem ieņēmumiem) nomas maksas ietvaros 20 gados;
2. variants, ja būvniecības darbu kapitālieguldījumi tiek finansēti no Sabiedrības piesaistāmiem finanšu resursiem un pēc objekta nodošanas ekspluatācijā tiek segti no valsts budžeta (no dotācijas vispārējiem ieņēmumiem) 3 gados un tie netiek ietverti minimālajā nomas maksā;
3. variants, ja būvniecības darbu kapitālieguldījumi tiek finansēti no valsts budžeta (no dotācijas no vispārējiem ieņēmumiem) un tie netiek ietverti minimālajā nomas maksā;

1.grafiks**Ilgtermiņa valsts budžeta 20 gadu naudas plūsma, salīdzinājumā starp būvniecības projekta finansēšanas modeļiem**2.grafiks**Ilgtermiņa ietekme uz valsts budžeta 20 gados, salīdzinājumā starp būvniecības projekta finansēšanas modeļiem**Vienlaicīgi Finanšu ministrija savā vēstulē vērsa uzmanību, ka šobrīd Latvijai ir būtiski turpināt ievērot konsekventu fiskālo politiku attiecībā uz virzīšanos uz ekonomiskajā ciklā sabalansētu vispārējās valdības budžetu, Finanšu ministrija kā pamata kritēriju optimālākā būvniecības darbu finansēšanas varianta izvēlē ir noteikusi to finansēšanas modeli, kam ilgtermiņā ir vismazākā ietekme uz vispārējo valdības budžeta bilanci, t.i. anotācijas pielikumā ietvertajam finansēšanas modeļa III variantam.Saskaņā ar Ministru kabineta protokollēmuma Nr.36 3.punktā doto uzdevumu (pēc Ministru kabineta protokollēmuma Nr.36 2.punktā dotā uzdevuma izpildes no Finanšu ministrijas puses – informācija iesniegta Korupcijas novēršanas un apkarošanas birojam ar Finanšu ministrijas 2012.gada 6.jūlija vēstuli Nr.12-38/4440 „Par informācijas iesniegšanu”) Korupcijas novēršanas un apkarošanas birojam līdz 2012.gada 1.augustam normatīvajos aktos noteiktajā kārtībā jāiesniedz Ministru kabinetā rīkojuma projektu par Korupcijas novēršanas un apkarošanas biroja ēku Aristida Briāna ielā 13, Rīgā, telpu provizoriskās nomas maksas apmēru, kas Korupcijas novēršanas un apkarošanas birojam būs jāmaksā Sabiedrībai, pārcelšanās un aprīkojumu iegādes izdevumu iekļaušanu likumprojekta „Par valsts budžetu 2013.gadam” ilgtermiņa saistībās, norādot rekonstrukcijas plānotos pabeigšanas un nomas līgumsaistību sākuma termiņus.Izpildot Ministru kabineta protokollēmuma Nr.36 3.punktā minēto uzdevumu, Korupcijas novēršanas un apkarošanas birojs sadarbībā ar Finanšu ministriju (Sabiedrību) ir sagatavojis Ministru kabineta rīkojuma projektu un informāciju par minētā būvniecības projekta provizoriskajiem nomas maksas apmēriem (to variantiem) un to ietekmi uz valsts budžetu, kā arī informāciju par plānotiem būvniecības darbu pabeigšanas un nomas līgumsaistību sākuma termiņiem.Vēršam uzmanību, ka Ministru kabineta rīkojuma projektā iekļautais ilgtermiņa saistību apmērs noteikts balstoties uz provizoriskajiem rekonstrukcijas un restaurācijas darbu saistīto kapitālieguldījumu aprēķiniem, bet nomas maksas izdevumu apmērs noteikts balstoties uz provizoriskajiem ēkas uzturēšanas izdevumu aprēķiniem, atbilstoši finansēšanas modeļa III variantam (skatīt anotācijas pielikumā), jo šāds finansēšanas modelis ilgtermiņā rada mazāko ietekmi uz valsts budžetu (izdevumi kapitālieguldījumiem tiek nodrošināti no valsts budžeta dotācijas no vispārējiem ieņēmumiem un līdz ar to nomas maksas aprēķinā netiek ietverti kapitālieguldījumi un piesaistītā kapitāla izmaksas (jeb resursu cena)). Provizoriski aprēķinātais nomas maksas apmērs par minētā nekustamā īpašuma telpu nomu tiek plānots ievērojami mazāks nekā Korupcijas novēršanas un apkarošanas birojs šobrīd maksā par nomātajām telpām no privātpersonas ēkā Brīvības ielā 104 k-2, 106 k-3, Rīgā. Veicot kapitālieguldījumus valsts nekustamajā īpašumā Aristida Briāna ielā 13, Rīgā (nekustamā īpašuma kadastra Nr. 0100 024 0098), sākot no 2015.gada iespējams plānot pozitīvu finansiālo ietekmi uz valsts budžetu.Informācija par būvniecības projektu „Korupcijas novēršanas un apkarošanas biroja ēku rekonstrukcija Aristida Briāna ielā 13, Rīgā”:1. Rīgas pilsētas Būvvalde ir akceptējusi, ka rekonstrukcijas rezultātā tiek veikta minētā nekustamā īpašumā esošo ēku pārbūve;
2. veicot minētā nekustamā īpašuma ēku – bijušais Rīgas Vieglās rūpniecības tehnikums (būves kadastra apzīmējums 0100 024 0098 001) un administratīvā ēka (būves kadastra apzīmējums 0100 024 0098 004) – rekonstrukciju, tajā skaitā tiek plānots paaugstināt ēkas (būves kadastra apzīmējums 0100 024 0098 001) trīs stāvu daļas apjomu, uzbūvējot papildus ceturto stāvu un ēkas četru stāvu daļas apjomu, uzbūvējot piekto stāvu. Kā arī tiek plānots veikt ēku (noliktavu) (būvju kadastra apzīmējumi.0100 024 0098 002 un 0100 024 0098 003) nojaukšanu, teritorijas labiekārtošanu un tās nožogojuma atjaunošanu.Kopējā projektētā ēku (telpu) platība tiek plānota 2 500 m2;
3. rekonstrukcijas rezultātā ēkai (būves kadastra apzīmējums 0100 024 0098 001) tiks mainīts ēkas klasifikācija pēc tās lietošanas veida, tas ir, no koda:1263 (skolas, universitātes un zinātniskajai pētniecībai paredzētās ēkas) uz kodu:1220 (biroju ēka);
4. lai risinātu jautājumu par minētā nekustamā īpašuma (ēku un nekustamā īpašuma iekšējās teritorijas) piemērošanu  Korupcijas novēršanas un apkarošanas biroja vajadzībām un prasībām, Korupcijas novēršanas un apkarošanas birojam nepieciešams sagatavot un iesniegt Sabiedrībai projektēšanas uzdevumu.

Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai, Ministru kabineta rīkojuma projekts atbilst budžeta un finanšu politikas jomai. |
|  3. |  Saistītie politikas ietekmes novērtējumi un pētījumi | Ministru kabineta rīkojuma projekts šo jomu neskar. |
|  4. |  Tiesiskā regulējuma mērķis un būtība | Ministru kabineta rīkojuma projekta tiesiskā regulējuma mērķis ir nodrošināt finansējuma piešķiršanu būvniecības projekta „Korupcijas novēršanas un apkarošanas biroja ēku rekonstrukcija Aristida Briāna ielā 13, Rīgā” īstenošanai.Ministru kabineta rīkojuma projekta ietvaros:Finanšu ministrijai:1. 1.1.apakšpunktā ir noteikts uzdevums, sagatavojot priekšlikumus likumprojektam „Par valsts budžetu 2013.gadam”, paredzēt finanšu resursus ilgtermiņa saistībās minētā būvniecības projektu būvniecības darbu izdevumu finansēšanai Sabiedrībai;
2. 1.2. apakšpunktā ir noteikts uzdevums, nodrošināt minētā būvniecības projekta ietvaros veicamo būvniecības darbu pabeigšanas un attiecīgo ēku nomas līguma sākuma termiņus;
3. 1.3. apakšpunktā ir noteikts uzdevums, ja pēc tehniskā projekta izstrādes, pēc būvniecības līgumu noslēgšanas vai būvniecības darbu laikā provizorisko izmaksu apmērs mainās, iesniegt Ministru kabinetā rīkojuma projektu par šā rīkojuma 1.punktā minēto ilgtermiņa saistību precizēšanu atbilstoši Sabiedrības precizētajām būvniecības izmaksām;
4. 1.4. apakšpunktā ir noteikts uzdevums triju mēnešu laikā pēc šā rīkojuma 1.2.apakšpunktā minētā uzdevuma izpildes iesniegt Korupcijas novēršanas un apkarošanas birojam informāciju par precizētajiem nomas maksas apmēriem, kas sagatavojami atbilstoši Sabiedrības faktiskajām nomas objektu pārvaldīšanas izmaksām;

Korupcijas novēršanas un apkarošanas birojam:1. 2.1. apakšpunktā ir noteikts uzdevums nomas maksas izdevumus, kas maksājami Sabiedrībai pēc Korupcijas novēršanas un apkarošanas biroja ēku Aristida Briāna ielā 13, Rīgā, rekonstrukcijas darbu nodošanas ekspluatācijā, segt esošo valsts budžeta līdzekļu ietvaros;
2. 2.1. apakšpunktā ir noteikts uzdevums sadarbībā ar Finanšu ministriju iesniegt Ministru kabinetā rīkojuma projektu par Korupcijas novēršanas un apkarošanas biroja pārcelšanās un aprīkojumu iegādes izdevumu iekļaušanu likumprojekta „Par valsts budžetu 2014.gadam” ilgtermiņa saistībās.

Tikai pēc Ministru kabineta rīkojuma projekta pieņemšanas normatīvajos aktos noteiktā kārtībā Sabiedrība veiks Korupcijas novēršanas un apkarošanas biroja ēku rekonstrukcijas Aristida Briāna ielā 13, Rīgā, tehniskā projekta izstrādes un būvniecības darbus.Ministru kabineta rīkojuma projekts pilnībā atrisina 2.punktā minētās problēmas. |
|  5. |  Projekta izstrādē iesaistītās institūcijas | Korupcijas novēršanas un apkarošanas birojs, Finanšu ministrija (Sabiedrība). |
|  6. |  Iemesli, kādēļ netika nodrošināta sabiedrības līdzdalība | Ministru kabineta rīkojuma projekta izstrādē nebija nepieciešama sabiedrības līdzdalība, jo tajā ietvertie jautājumi tieši neietekmē sabiedrību. |
|  7. |  Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2012.gads |  Turpmākie trīs gadi (tūkst. latu) |
| 2013. | 2014. | 2015. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
|  1. Budžeta ieņēmumi: | 113,7 | 0 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 113,7 | 0 | 0 | 0 | 0 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 113,7 | 0 | 183,3 | 2 147,9 | 0 |
|  2.1. valsts pamatbudžets | 113,7 | 0 | 183,3 | 2 147,9 | 0 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 0 | 0 | -183,3 | -2 147,9 | +70,1 |
|  3.1. valsts pamatbudžets | 0 | 0 | -183,3 | -2 147,9 | +70,1 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  5. Precizēta finansiālā ietekme: | X | 0 | -183,3 | -2 147,9 | +70,1 |
|  5.1. valsts pamatbudžets | 0 | -183,3 | -2 147,9 | +70,1 |
|  5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 1. Likumā „Par valsts budžetu 2012.gadam” Korupcijas novēršanas un apkarošanas birojam ir apstiprināti izdevumi, kas saistīti ar telpu nomu un apsaimniekošanu 113 747 latu apmērā, tajā skaitā:
* izdevumi telpu nomai: 101 747 lati,
* apsaimniekošanas izdevumi: 12 000 lati.
1. Provizoriskie izdevumi telpu nomai (t.sk. apsaimniekošanai) pēc Korupcijas novēršanas un apkarošanas biroja ēku rekonstrukcijas Aristida Briāna ielā 13, Rīgā, plānoti: 43 672 lati.
2. Plānotā ekonomija sākot no 2015.gada: 113 747 lati – 43 672 lati = 70 075 lati.

Detalizētu informāciju par Korupcijas novēršanas un apkarošanas biroja ēku rekonstrukcijas Aristida Briāna ielā 13, Rīgā, provizoriskajiem kapitālieguldījumiem (sadalījumā pa gadiem), nomas maksas apmēriem (to variantiem), plānotiem būvniecības darbu pabeigšanas un nomas līgumsaistību sākuma termiņiem un to ietekmi uz valsts budžetu skatīt anotācijas pielikumā (informācija par Korupcijas novēršanas un apkarošanas biroja ēku rekonstrukcijas Aristida Briāna ielā 13, Rīgā realizācijas provizorisko ietekmi uz valsts budžetu skat. 12.tabulu). |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Prognozētie kapitālieguldījumu aprēķini ir provizoriski un var tikt precizēti pēc būvniecības tehnisko projektu izstrādes, pēc būvniecības līguma noslēgšanas un būvniecības darbu laikā. Tāpēc Ministru kabineta rīkojuma projektā iekļauts uzdevums Finanšu ministrijai (Sabiedrībai) precizēt būvniecības izmaksas, ja pēc tehniskā projekta izstrādes, pēc būvniecības līgumu noslēgšanas vai būvniecības darbu laikā būvniecības provizorisko izmaksu apmērs mainās, un iesniegt Ministru kabinetā rīkojuma projektu par šā rīkojuma 1.1.apakšpunktā minēto ilgtermiņa saistību precizēšanu, atbilstoši Sabiedrības precizētajām būvniecības izmaksām, un vienlaikus iesniegt Korupcijas novēršanas un apkarošanas birojam informāciju par nomas maksas izdevumu precizēšanu, atbilstoši faktiskajām nomas objektu pārvaldīšanas izmaksām. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. |  Projekta izpildē iesaistītās institūcijas |  Korupcijas novēršanas un apkarošanas birojs, Finanšu ministrija (Sabiedrība). |
| 2. |  Projekta izpildes ietekme uz pārvaldes funkcijām |  Projekts šo jomu neskar. |
| 3. |  Projekta izpildes ietekme uz pārvaldes institucionālo struktūru.Jaunu institūciju izveide |  Projekts šo jomu neskar. |
| 4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar. |
| 5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Projekts šo jomu neskar. |
| 6. |  Cita informācija |  Nav. |

 Anotācijas II, IV,V un VI sadaļa – projekts šīs jomas neskar.

Ministru prezidents V.Dombrovskis

Vizē:

Korupcijas novēršanas un apkarošanas

biroja priekšnieka p.i. I.Jurča

23.07.2012 14:0123.07.2012 14:03

1955

K.Griga

67356165-206, Kristine.Griga@knab.gov.lv